|  |
| --- |
| **IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU** |
| Naziv akta o kojem je savjetovanje provedeno: Prijedlog Strategije za djecu grada Vukovara |
| Vrijeme trajanja savjetovanja:09.01.2017. do 17.01.2017. |
| Cilj i glavne teme savjetovanja | Cilj provedenog savjetovanja je upoznati te predstaviti Prijedlog Strategije za djecu grada Vukovara. Kroz savjetovanje dobiti eventualne prijedloge, primjedbe i konstruktivne kritike od zainteresirane javnosti-građana/građanki grada Vukovara |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga sa obrazloženjem |
| *1.*  | *Biljana Gaća* | *Načelne primjedbe* | S obzirom da se radi o drugom javnom savjetovanju za istu Strategiju, a sama sam sudjelovala u prvom, zanima me zašto nisam dobila nikakav odgovor na prvo savjetovanje, niti sam ga pronašla na internetskim stranicama Grada Vukovara?Također je zanimljivo da je za drugo savjetovanje dano 8 dana, dok je prošlo trajalo čak mjesec dana, a preporuke su da ne bude manje od 15 dana.Za sve navedeno pozivam se na *Kodeks savjetovanja sa zainteresiranom javnošću u postupcima donošenja zakona, drugih propisa i akata* kojeg je donijela Vlada Republike Hrvatske i to poglavlje V., točka 3. i točka 4.: *3. Rok provedbe internetskog i drugih oblika savjetovanja -**Objava poziva na savjetovanje o nacrtima zakona, drugih propisa i akata treba sadržavati jasno naznačen rok za očitovanja zainteresirane javnosti za koji je poželjno da ne bude kraći od 15 dana od dana objave nacrta na internetskoj stranici tijela nadležnog za izradu nacrta, kako bi zainteresirana javnost imala dovoljno vremena za proučavanje predmetnog nacrta i oblikovanje svoga mišljenja.**4. Povratna informacija o učincima provedenog savjetovanja - Očitovanja zainteresirane javnosti kao i sažeto objedinjeno obrazloženje neprihvaćenih**primjedbi na određene odredbe nacrta javno se objavljuju na internetskoj stranici tijela**nadležnog za njegovu izradu ili na drugi odgovarajući način, kako bi se vidio učinak**savjetovanja u postupcima donošenja zakona, drugih propisa i akata.* | *Primjedbe nisu prihvaćene*Po okončanju prvoga savjetovanja sastavljeno je izvješće u kojem su nabrojani prijedlozi i obrazloženo njihovo prihvaćanje/neprihvaćanje te objavljeni na stranici Grada Vukovara. Prijedlozi koji su prihvaćeni uvršteni su u Strategiju i objavljeni na drugom savjetovanju.Preporuka o trajanju savjetovanju ne kraćem od 15 dana su upravo to-preporuke.Postupak je proveden potpuno transparentno te u skladu s Kodeksom. Obzirom da je ovo drugo savjetovanje za isti dokument prihvatljivo je provedeno razdoblje trajanja savjetovanja. |
| *.* |  | *Poglavlje 6. Zaštita od nasilja izvan obitelji i škole, u medijskom prostoru te od elektroničkog nasilja.**Poglavlje 2.**Sustav socijalne skrbi* | U sadržaju, na početku dokumenta nije navedeno 6. poglavlje: **6. Zaštita od nasilja izvan obitelji i škole, u medijskom prostoru te od elektroničkog nasilja.**2.1.Aktivnost Otvaranje savjetovališta za roditelje u sklopu kojeg je potrebno pokrenuti programe za poticanje pozitivnog roditeljstva• Poveznica - 1.1.Aktivnost – **izbačen je Grad Vukovar kao nositelj aktivnosti, nema ga ni u sunositeljima, a točka je povezana s aktivnošću 1.1. gdje je Grad Vukovar nositelj. Sukladno tome smatram da je po ovom pitanju itekako važno da Grad Vukovar, ako ne nositelj, onda svakako bude sunositelj aktivnosti.**ISTU PRIMJEDBU imam i za: 2.2.Aktivnost U sklopu savjetovališta za roditelje osnovati suportivnu grupu roditelja djece s posebnim potrebama• Poveznica- 1.1.Aktivnost | Prijedlog je prihvaćen te je isti uvršten u Strategiju*Prijedlog nije prihvaćen*Vukovarsko-srijemska županija ima nadležnost nad Centrom za socijalnu skrb. Grad Vukovar može surađivati s Obiteljskim centrom u sklopu Centra za socijalnu skrb u pojedinim projektima što je i dosad i činio.Ovo je moguća aktivnost Obiteljskog centra te stoga Grad Vukovar nije prihvatljiv nositelj niti sunositelj*.*  |
|  |  | *Poglavlje****Sustav obrazovanja******Poglavlje Sport, kultura i druge aktivnosti slobodnog vremena*** | 3.4.Aktivnost Usklađivanje obrazovnih programa prema potrebama i interesima djece i mladih – **tek sad iz opisa aktivnosti, uspoređujući s prvotnim prijedlogom Strategije, vidim da ste reagirali na moju primjedbu i to mi je drago. Ono na što sad imam primjedbu je što ste na ovako važnoj aktivnosti PONOVNO izbacili Grad Vukovar i kao nositelja aktivnosti, a nema ga ni kao sunositelja. Smatram da ovo nije strategija za djecu Vukovarsko-srijemske županije, nego Grada Vukovara te sukladno tome trebaju biti uključeni kako Županija, tako i Grad. Jer na Gradu je itekako da usklađuje aktivnosti pa i one obrazovnog karaktera, s potrebama i interesima djece i mladih.**3.15.Aktivnost Razvijati različite oblike suradnje škole i lokalne zajednice u kojima će djeca aktivno sudjelovati u pitanjima od njihovog neposrednog interesa – **s obzirom da je u izradi ove strategije sudjelovao i Grad Vukovar, trebali biste koristiti pojmove i pravne nazive koji su važeći sukladno zakonima u Republici Hrvatskoj. Stoga, u opisu ove aktivnosti potrebno je ispraviti naziv *gradsko poglavarstvo* koje ne postoji, ako se ne varam, još od 2009. godine.**3.16.Aktivnost Provođenje edukacija i informiranje nastavnog osoblja i roditelja za uvođenje građanskog odgoja – **ponovno iz nositelja izbačen Grad Vukovar, a nema ga ni među sunositeljima, dok je Županija predložena. Iako se radi o školama koje su u ingerenciji Županije, Grad Vukovar bi, s obzirom da je ovo njegova strategija, trebao biti uključen barem kao sunositelj u vidu logističke i organizacijske podrške**3.17.Aktivnost Usklađivanje javnog prijevoza s potrebama djece i mladih – **u ovoj aktivnosti također izbačen Grad Vukovar i kao nositelj i kao sunositelj, a opis aktivnosti kaže sljedeće: *Dogovaranje alternativnih voznih redova s autobusnim prijevoznicima. Većina učenika smatra kako vozni red nije usklađen s nastavom, iz tog razloga potrebno je sustavno raditi na spomenutom usklađivanju.* – Grad je taj koji daje koncesiju za prijevoz i sudjeluje u pregovorima o istom, zar ne?**3.18.Aktivnost Promicanje vrijednosti i istine o Domovinskom ratu – **ova točka je dodana naknadno i zanima me na temelju čega? Je li ona produkt rezultata istraživanja kao i ostale aktivnosti? Ukoliko je, onda je sigurno trebala biti predložena i u prvom Nacrtu Strategije, a nije bila.** **Njegovanje vrijednosti Domovinskog rata je itekako prožeto našim obrazovnim i predškolskim programom i TREBA BITI ZASTUPLJENO I U OVOJ STRATEGIJI, ali smatram da postoje i drugi sadržaji koji bi trebali biti uključeni u obrazovni dio ove strategije, a nisu (npr. njegovanje solidarnosti i različitosti, kulturnog bogatstva svih nacionalnih manjina u Vukovaru, razvoj multikulturalnosti i međusobnog uvažavanja). No, ja nisam ta koja određujem što bi trebalo, tu su istraživanja i radne skupine koje su to trebale detektirati, u tome je za mene suština.****Smatram da je problematično paušalno donositi zaključke o potrebama i interesima drugih te da je potrebno iste temeljiti na ozbiljnim istraživanjima jer u pitanju su najvažnija i jedna od najranjivijih skupina, a to su djeca i mladi.****Opis aktivnosti kaže sljedeće: *Navedena aktivnost pridonosi boljem uključivanju djece u obilježavanju programa o Domovinskom ratu, provođenje školskog sata o tematici Domovinskog rata kao i promicanje važnosti volontiranja u programe obilježavanja Domovinskog rata.* – sat o Domovinskom ratu se već provodi u školama primjereno uzrastu, a tu je i obilazak Memorijalnog centra Domovinskog rata Vukovar svih osnovnoškolaca. I djeca predškolske dobi su uključena u programe obilježavanja Domovinskog rata, vjerujem primjereno uzrastu. Također, volontiranje smatram da ne bi trebalo biti u poglavlju 3. već u poglavlju 4. gdje o njemu ima i najviše govora. Zanimljiv je opis povezanosti sa strateškim dokumentima, koji kaže sljedeće: *Nacionalna strategija o pravima djece D.8.5.Razvijati različite oblike suradnje škole i lokalne zajednice u kojima će djeca aktivno sudjelovati u pitanjima od njihovog neposrednog interesa.* – kao građanka pitam se tko je i na koji način odredio da je ova aktivnost, uz sve slične, već postojeće aktivnosti koje se provode s ciljem njegovanja vrijednosti Domovinskog rata (za koje smatram da se kao takve trebaju odvijati), od neposrednog interesa djece?** 4.9.Aktivnost Njegovanje tradicijskih običaja**- osim što ste promijenili naziv za razliku od prvotnog prijedloga, zašto su vam za ovu aktivnosti bili sporni ovi indikatori te ste ih maknuli?:** ***● Povećanje prihvaćanja različitosti******● Razvijanje Vukovara kao multikulturalne sredine******● Razvoj svijesti o multikulturalnosti u lokalnoj zajednici*****Zamijenili ste ih s ovima u kojima držim da je problematično to što nigdje ne spominjete važnost prihvaćanja, a ne samo upoznavanja s različitošću i razvijanje svijesti o multikulturalnosti vukovarske lokalne zajednice ili pak to negirate?:****● *Broj provedenih aktivnosti******● Broj uključene djece u provođenje programa tradicijskih običaja******● Poticanje svijesti o važnosti upoznavanja djece s raznolikošću i bogatstvom tradicijskih običaja***S obzirom da ste izmijenili gore navedenu aktivnost, kao i odbili prijedlog udruge roditelja "Korak po korak" koja je nositelj projekta "Organizacije koje brinu" da se mjera 3.19. koja se odnosi na razvijanje solidarnosti i prijateljstva uvrsti u područje obrazovanja i sama ovim putem predlažem istu (a za to sam doznala na transparentan način, putem njihove web stranice: <http://www.udrugaroditeljakpk.hr/78-novosti/467-ponovljena-javna-rasprava-o-strategiji-za-djecu-grada-vukovara>):**Aktivnost 3.19. Podrška solidarnosti, interkulturalnosti i kulturnoj raznolikosti u zajednici****INDIKATORI:** **• Povećanje pozitivnih priča o solidarnosti, interkulturalnosti i kulturnoj raznolikosti u medijima****• Broj djece uključen u aktivnosti učenja o svom identitetu i baštini, te o identitetu i baštini svih etničkih/kulturnih skupina zajednici****• Obilježeni važni datumi vezano za solidarnost i prijateljstvo i demokraciju (Međunarodni dan prijateljstva; Međunarodni dan suradnje; Međunarodni dan mira; Svjetski dan rješavanja sukoba)****Opis aktivnosti: Cilj je nastaviti razvoj grada Vukovara kao sredine prijateljstva i međusobne solidarnosti te osposobiti djecu za življenje u multikulturnom svijetu, za poštivanje različitosti i toleranciju te za aktivno i odgovorno sudjelovanje u zajednici. Grad Vukovar ima puno pozitivnih primjera solidarnosti i prijateljstva između različitih nacionalnih manjina kojima se može isticati. Ova mjera predviđa i obilježavanje važnih datuma koji se odnose na solidarnost, prijateljstvo i interkulturalnost.** | *Prijedlog nije prihvaćen* Vukovarsko-srijemska županija ima nadležnost nad školama, kao osnivač.Stoga, brigu o primjeni pedagoških standarda u odgoju i obrazovanju osigurava ministarstvo i osnivač (županija), a Grad Vukovar je istaknuo važnost primjene pedagoških standarda..*Prijedlog je prihvaćen* *te smo isti unijeli u Strategiju**Prijedlog nije prihvaćen* Vukovarsko-srijemska županija ima nadležnost nad školama, kao osnivač*.*Stoga, u suradnji s istima treba provoditi navedene aktivnosti.Radne skupine su prepoznale potrebu za provedbom istih na području grada Vukovara.*Prijedlog nije prihvaćen* Županija raspisuje javnu nabavu za prijevoznika i usklađuje termine i vozni red s rasporedom u školama.Ugovor o koncesiji za obavljanje komunalne djelatnosti prijevoza putnika u javnom prometu na području grada Vukovara između Grada Vukovara i tvrtke Čazmatrans koji je potpisan 31. 12. 2013. godine te usvojen na sjednici Gradskog vijeća. Isti se ne odnosi na prijevoz učenika jer za njih mora postojati posebna linija i poseban prijevoz*Ne prihvaća se*Točka je dodana na temelju prijedloga primljenog od Dječjeg vrtića Vukovar 1, a sve je navedeno u Izvješću nakon provedenog prvog savjetovanja koje je objavljeno na službenoj stranici Grada Vukovara*.*Navedeno je već uvršteno u dvije aktivnosti unutar Strategije te nema potrebe za ponavljanjem istih dok je Promicanje vrijednosti i istine o Domovinskom ratu točka od neizmjerne važnosti u našem gradu, a neposredan interes djece naveden je u samom nazivu aktivnosti.Prijedlog je dostupan uizvješću nakon provedenog 1. savjetovanja i javno objavljen na službenoj stranici Grada Vukovara.Prijedlog je izrađivala radna skupina.*Ne prihvaća se*Navedeni pojmovi već su obuhvaćeni u drugim aktivnostima u Strategiji.Aktivnost:Njegovanje tradicijskih običaja unesena je temeljem prijedloga Dječjeg vrtića Vukovar 1na prethodnom javnom savjetovanju (te je objavljeno izvješće) kao nova aktivnost koja će dodatno obogatiti obrazovne sadržaje. *Ne prihvaća se*Ova aktivnost već je navedena kroz druge mjere.Nije bilo nužno objaviti drugi krug savjetovanja no to je učinjeno upravo zbog transparentnosti.Obilježavanje važnih datuma organiziraju škole i udruge. Grad Vukovar je donio Odluku o osnivanju Interkulturne škole te će se navedene aktivnosti provoditi u okvirima posebnog kurikuluma izrađenog upravo za ovu školu. |
| *2.* | *Marina Trbus, voditeljica projekta „Organizacije koje brinu*“ | *Načelne primjedbe****Poglavlje Sport, kultura i druge aktivnosti slobodnog vremena*** | Drugi krug savjetovanja objavljen je 9. siječnja,2017. godine gdje je navedena mogućnost uključivanja u savjetovanje u razdoblju od 7 dana. 13.01.2017. od poslijepodnevnih sati stranica na web portalu grada nije bila dostupna što proces čini vrlo netransparentnim. Predlažemo da se savjetovanje produlji na još najmanje 7 dana.2. Mjera 4.9. Njegovanje tradicijskih običaja – smatramo da je kvalitetno oblikovana i da se opisanim aktivnostima mogu realizirati postavljeni indikatori. Ipak, usporedbom prethodno postavljenih indikatora a navodimo ih ovdje:• Povećanje prihvaćanja različitosti• Razvijanje Vukovara kao multikulturne sredine• Razvoj svijesti o multikulturalnosti u lokalnoj zajednici, te trenutnih indikatora:• Broj provedenih aktivnosti• Broj uključene djece u provođenje programa tradicijskih običaja• Poticanje svijesti o važnosti upoznavanja djece s raznolikošću i bogatstvom tradicijskih običaja,predlažemo da se ipak snažnije istakne bogatstvo koje grad Vukovar ima kroz različite kulturne i etničke identitete, kao i nastavak razvoja grada Vukovara kao sredine prijateljstva i međusobne solidarnosti gdje je nužnost osposobiti djecu za življenje u multikulturnom svijetu koji će doprinijeti toleranciji i miru.Iz tog razloga, predlažemo uvođenje još jedne mjere:**3.19. - Podrška solidarnosti**, interkulturalnosti i kulturnoj raznolikosti u zajednici. Indikatori ove mjere su: • Povećanje pozitivnih priča o solidarnosti, interkulturalnosti i kulturnoj raznolikosti u medijima• Broj djece uključen u aktivnosti učenja o svom identitetu i baštini, te o identitetu i baštini svih etničkih/kulturnih skupina zajednici• Obilježeni važni datumi vezano za solidarnost i prijateljstvo i demokraciju (Međunarodni dan prijateljstva; Međunarodni dan suradnje; Međunarodni dan mira; Svjetski dan rješavanja sukoba). | *Ne prihvaća se*Drugi krug savjetovanja bio je dostupan na službenoj stranici Grada Vukovara cijelo vremensko razdoblje određeno za savjetovanje pod stavkom Savjetovanja sa zainteresiranom javnošću-Otvorena savjetovanja. *Ne prihvaća se*Obilježavanje važnih datuma organiziraju škole i udruge. Grad Vukovar koji je donio Odluku o osnivanju Interkulturne škole te će se navedene aktivnosti provoditi u okvirima posebnog kurikuluma izrađenog upravo za ovu školu. |